***Kolberg*** je njemački historijski film snimljen 1945. godine u režiji Veita Harlana, poznat kao najskuplji, ali i jedan od posljednjih filmova snimljenih u Trećem rajhu.

Film se temelji na autobiografskim zapisima Joachima Nettelbecka, jednog od čelnika pomeranskog grada Kolberg (današnji Kolobrzeg u Poljskoj) u doba Napoleonskih ratova, odnosno kazališnom komadu *Kolberg* Paula Hysea. Radnja se događa u vrijeme Rata Četvrte koalicije 1807. godine, te prikazuje kako su se pruski garnizon i gradska milicija u dugotrajnoj opsadi uspješno oduprli nadmoćnim francuskim snagama i njihovim poljskim saveznicima sve do sklapanja Tilzitskog mira.

*Kolberg* je sniman u završnoj fazi drugog svjetskog rata u propagandne svrhe, pri čemu je produkciju nadzirao ministar Joseph Goebbels. U njega su uložena ogromna sredstva, odnosno budžet koji se danas procjenjuje na 8 miliona reichsmaraka, Agfacolor film u boji, ali i desetine hiljada vojnika Wehrmachta - za koje mnogi drže da ih je Reich mogao daleko korisnije upotrijebiti na fronti. Goebbels je svejedno smatrao taj napor opravdanim, s obzirom da se ratna sreća okrenula protiv Njemačke te postalo izgledno da će njena teritorija postati metom savezničke invazije; *Kolberg* je tako trebao podsjetiti njemačku javnost na slične događaje u prošlosti, ali i na to da je iz njih Pruska (kao preteča njemačke države) na kraju izašla kao pobjednik. U tu je svrhu prikaz opsade uokviren zapletom u kome se vodeći pruski političari godine 1813. podsjećaju opsade prije nego što će se odlučiti na novi, ovaj put pobjednički rat protiv Francuza.

Snimanje i post-produkciju filma je stalno ometalo savezničko bombardiranje, a nakon premijere održane u Berlinu 30. januara 1945. godine nije imao opću distribuciju. U samom Berlinu se, pak, prikazivao stalno sve do kapitulacije u maju 1945. godine. Nakon rata su ga savezničke vlasti zabranile. U današnjoj Njemačkoj se može prikazati jedino u obrazovne i slične svrhe pod posebnom dozvolom Fondacije Friedrich Wilhelm Murnau.

Uoge
----

* Kristina Söderbaum ... Maria
* Heinrich George ... Joachim Nettelbeck
* Paul Wegener ... General Loucadou
* Horst Caspar ... August Neidhardt von Gneisenau
* Gustav Diessl ... Ferdinand von Schill
* Otto Wernicke ... Farmer Werner
* Kurt Meisel ... Claus
* Claus Clausen ... Friedrich Wilhelm III od Pruske
* Irene von Meyendorff ... Louise od Mecklenburg-Strelitza
* Jaspar von Oertzen ... Princ Louis Ferdinand od Pruske
* Jakob Tiedtke ... Reeder
* Paul Bildt ... Rektor

Izvori
------

Vanjske veze
------------

* *Kolberg* na sajtu IMDb
* *Kolberg* dostupan kao besplatni download na Internet Archive
* *Kolberg* na AllMovie-u ()

| * p
* r
* u
Filmovi koje je režirao Veit Harlan |
| --- |
| 
* (Die Pompadour)
* Krach im Hinterhaus
* Kater Lampe
* Der müde Theodor
* Fräulein Veronika
* Maria, die Magd
* Die Kreutzersonate
* Der Herrscher
* Mein Sohn, der Herr Minister
* Jugend
* Verwehte Spuren
* Das unsterbliche Herz
* Die Reise nach Tilsit
* Pedro soll hängen
* Jud Süß
* Der große König
* Die goldene Stadt
* Immensee
* Opfergang
* Kolberg
* Unsterbliche Geliebte
* Hanna Amon
* Die blaue Stunde
* Sterne über Colombo
* Die Gefangene des Maharadscha
* Verrat an Deutschland (Der Fall Dr. Sorge)
* Anders als du und ich \*(§ 175) / Das dritte Geschlecht
* Liebe kann wie Gift sein (Es war die erste Liebe)
* Ich werde Dich auf Händen tragen (Die blonde Frau des Maharadscha)

 |


|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 183227344
* LCCN: n2005089560
* GND: 7518043-1

 |